cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy cy cy cy cy cy en cy cy en su de cy cy af cy cy en cy en es
Tim Heeley yn ennill Tlws y Cerddor | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Tim Heeley yn ennill Tlws y Cerddor
Tim Heeley yw enillydd Tlws y Cerddor eleni, ac fe’i hanrhydeddwyd mewn seremoni arbennig ar lwyfan Pafiliwn HSBC heddiw.
Y dasg eleni oedd creu darn i gerddorfa lawn fyddai’n gweddu i ddrama dditectif ar y teledu heb fod yn hwy na 7 munud.  Y wobr yw Tlws y Cerddor (Urdd Cerddoriaeth Cymru) a £750, yn rhoddedig er cof am Tom Mainwaring, Rhydaman, gan Heulwen, Wyn a’r teulu) ac Ysgoloriaeth gwerth £2,000 i hyrwyddo gyrfa’r cyfansoddwr buddugol.
Y beirniaid oedd John Rae, John Hardy ac Owain Llwyd, ac wrth draddodi ar ran ei gyd-feirniaid, dywedodd John Rae, “Mae hwn yn waith o safon uchel iawn.  Dyma gyfansoddwr profiadol sydd yn feistr ar y grefft o ysgrifennu i gerddorfa lawn.  Ar y cyfan, dyma waith godidog drwyddi draw.
“I bob pwrpas, pecyn addysgiadol yw Gafael ar y Gwir. Rhaid inni “ddeall y stori yn y gerddoriaeth, ac felly i ddatrys y dirgelwch o bwy sy’n euog”.
Mae’r ymdriniaeth yma yn un sy’n debyg i gyngerdd cerddorfaol ar gyfer plant ac ysgolion sy’n dod â’r gerddoriaeth y rhaglen dditectif fwyaf poblogaidd yn dod yn fyw.
“Mae’r syniad yma yn ddiddorol o ran cyd-destun cystadleuaeth Tlws y
Cerddor, sef, cyflwyno croestoriad o themâu ar gyfer drama dditectif ffug.  Heb os, mae gan y cyfansoddwr hwn ddisgyblaeth a charedigrwydd llwyr.  Hoffwn glywed cyfraniad y cyfansoddwr i’r genre ddrama dditectif ar gyfer y teledu yn fyw gyda cherddorfa lawn.”
Yn wreiddiol o Scarborough, graddiodd Tim Heeley mewn Cyfansoddi ac Offeryniaeth a Threfnu ym Mhrifysgol Bangor, cyn mynd i ddysgu yn Ysgol Bryn Elian cyn symud ymlaen i Ysgol Brynhyfryd, Coleg Cambria a Gwasanaeth Cerdd Sir y Fflint.
Yn gynnar iawn yn ei yrfa addysgu, penderfynodd Tim ddysgu Cymraeg er mwyn ymgartrefu’n llwyr yng Nghymru a chael mwynhau ei diwylliant. Mae wedi astudio a chwblhau’r rhan fwyaf o’r cyrsiau Cymraeg i Oedolion, ac eleni, wedi bod yn rhan o Gynllun Sabothol Cymraeg Prifysgol Bangor. Mae hyn yn golygu ei fod bellach yn gallu cyflwyno ei wersi Cerddoriaeth bob dydd trwy gyfrwng y Gymraeg.
Ar hyd ei yrfa gerddorol mae Tim wedi cyflawni amrywiaeth o rolau. Mae wedi cyfeilio i gorau ac unigolion, wedi trefnu cerddoriaeth ar gyfer corau, bandiau a cherddorfeydd, wedi bod yn gyfarwyddwr cerddorol ar sioeau cerdd, ac wedi arwain nifer o gorau a cherddorfeydd. Mae bellach yn arwain Côr Bach Trelawnyd, sy’n perfformio ledled gogledd Cymru. Mae hefyd wedi cael profiad o weithio gyda phrosiectau creadigol mawr, gan gynnwys perfformiadau ar gyfer yr Ymddiriedolaeth Genedlaethol a Cadw.
Mae Tim wedi hyfforddi nifer fawr o ddisgyblion ar gyfer Eisteddfod yr Urdd. Dros y blynyddoedd, mae wedi cael llwyddiant mewn amrywiaeth o gystadlaethau ar lwyfan yr Eisteddfod, gan gynnwys cystadlaethau cerdd dant, detholiad allan o sioe gerdd, caneuon actol, bandiau a chorau.  Eleni, am y tro cyntaf, penderfynodd Tim ei hun gystadlu gyda’r cyfansoddiad buddugol hwn.
Gellir prynu’r Cyfansoddiadau a Beirniadaethau, sy’n cynnwys y feirniadaeth lawn ar gyfer y gystadleuaeth hon ynghyd â manylion enillwyr cystadlaethau cyfansoddi’r Eisteddfod i gyd, yn dilyn Seremoni’r Cadeirio brynhawn Gwener.
Mae Eisteddfod Genedlaethol Caerdydd ymlaen tan 11 Awst.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.